SL
15.5.2023
Uradni list Evropske unije
C 173/31
Tožba, vložena 27. februarja 2023 – Kargins/Komisija (Zadeva T-110/23) (2023/C 173/42) Jezik postopka: angleščina Stranki Tožeča stranka: Rems Kargins (Riga, Latvija) (zastopnik: O. Behrends, odvetnik) Tožena stranka: Evropska komisija
Predloga Tožeča stranka Splošnemu sodišču predlaga, naj: — razglasi za nično odločbo Komisije z dne 12. decembra 2022, prejeto 16. decembra 2022, v zvezi s tožečo stranko, s katero je Komisija zavrnila zahtevo tožeče stranke za dostop do dokumentov v skladu s predpisi o dostopu javnosti do dokumentov; — toženi stranki naloži plačilo stroškov tožeče stranke.
Tožbeni razlogi in bistvene trditve Tožeča stranka v utemeljitev tožbe navaja šest razlogov. 1.
Prvi tožbeni razlog: seznam dokumentov, ki ga je tožena stranka predložila v izpodbijani odločbi, je očitno nepopoln. 2.
Drugi tožbeni razlog: tožena stranka je nezakonito prikrila pomembne dele dokumentov. 3.
Tretji tožbeni razlog: tožena stranka je nezakonito zavrnila dostop do štirinajstih dokumentov in je to storila na podlagi nepravilne razlage in uporabe člena 4(2) Uredbe 1049/2001 (1) v zvezi z morebitno oslabitvijo sodnih postopkov. 4.
Četrti tožbeni razlog: v zvezi s položajem tožene stranke je glede morebitnega prevladujočega javnega interesa nastalo več pomanjkljivosti, med drugim, da se tožena stranka ni sklicevala na škodo, ki bi nastala zaradi razkritja, da ni upoštevala političnega in gospodarskega pomena obravnavane zadeve ter ni upoštevala javnega interesa, da bi lahko ocenila razliko med legitimnim pismom amicus curiae in nezakonitim vmešavanjem Komisije v izvajanje pravosodja v državi članici s tem, da je nacionalnemu sodišču, pristojnemu za obravnavanje pritožbe, izpostavila negativne posledice za zadevno državo članico zaradi negativnih ukrepov Komisije, če odločitev nižjih sodišč ne bi bila razveljavljena. 5.
Peti tožbeni razlog: tožena stranka tožeči stranki ni omogočila vpogleda v spis. 6.
Šesti tožbeni razlog: z izdajo izpodbijane odločbe tožeči stranki skoraj eno leto po tem, ko je bila poslana potrdilna prošnja, je bil rok iz člena 8(1) in (2) Uredbe 1049/2001 kršen tako hudo, da pomeni zavrnitev dostopa v ustreznem času.
(1)
Uredba Evropskega parlamenta in Sveta (ES) št.
1049/2001 z dne 30. maja 2001 o dostopu javnosti do dokumentov Evropskega parlamenta, Sveta in Komisije.
Tožba, vložena 2. marca 2023 — Debreceni Egyetem/Svet (Zadeva T-115/23) (2023/C 173/43) Jezik postopka: madžarščina Stranki Tožeča stranka: Debreceni Egyetem (Debrecen, Madžarska) (zastopnika: J. Rausch in Á.
Papp, odvetnika)